Melestradurezh: krouet e voe kumun An Elven e 1790. Gant al lezenn eus an 23 a viz Eost 1790 e voe lakaet An Elven da benn ur chanton, hini an Elven; peder chumun a oa ennañ: An Elven, Sant-Nolf, Sulnieg ha Trevlean; e Bann Gwened e oa; miret ha brasaet e voe ar chanton dindan anv Kanton an Elven ivez ha lakaet e voe An Elven en Arondisamant Gwened e 1800, gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.